Khankala

Khankala (russisk: Ханкала, tsjetsjensk: Хан-ГӀала – Ẋan-Ġala) er en bydel i Groznyj, hovedstad i republikken Tsjetsjenia i Russland. Den ligger i den østlige utkanten av Groznyj, omtrent 5 til 7 kilometer fra sentrum, og består av to boligområder rundt 2 kilometer fra hverandre. Khankala er en militær bosetning som tilhører en base for Russlands flyvåpen og det er derfor begrenset tilgang til området. Stedet oppsto på 1940-tallet som en bosetning nær en sovjetisk flybase. Khankala hadde tidligere status som bymessig bosetning under Groznenskij rajon, men i 2008 ble bosetningen innlemmet i byen Groznyj. Referanser